人格化

係指將某啲抽象嘅概念描繪成人噉嘅形象，將呢啲概念描繪成好似人噉識諗嘢同感受情緒－即係「賦予人格畀呢啲抽象概念」。例如死亡呢個概念噉，就成日畀廿至廿一世紀嘅人類攞嚟人格化，形成死神嘅形象－
原則上，雖然廿世紀嘅粵文會用呢隻詞，但响英文圈，死神嘅形象係畀人嗌做 death 嘅－最嚴格噉講，佢並唔係「掌管死亡嘅神」咁簡單，佢就係死亡呢個概念本身。
西人好興將好似人噉嘅性格賦予畀死亡，包括將死亡描繪成
好似人噉形；
著住黑鼆鼆嘅長袍；
會攞住把大鐮刀，會「嚟收割人類嘅靈魂」；
佢就係死亡，所以每當生命終結嗰時，佢就會出現；

人格化呢家嘢喺英文圈同歐洲嘅文學當中成日見到，尤其常見於奇幻作品。呢種文化可以一路追溯到去希臘神話嗰度－有好多希臘神話嘅天神，查實都係某啲抽象概念嘅人格化。

基本概念

原則上，任何嘅抽象嘅概念都可以受到人格化。
某啲人類價值成日畀人攞嚟人格化，例如正義噉：正義嘅人格化通常會以一個女神噉嘅形象出現，佢會蒙住對眼同攞住一個平衡嘅磅重磅，象徵「正義睇唔到對象嘅身份同地位，對任何人一律平等看待」，而且佢仲會揸住把劍，象徵佢疾惡如仇，對於犯咗重罪嘅人絕對唔會手下留情。除此之外，基督教嘅傳統當中，上帝往往當做善嘅人格化，而撒旦就當做惡嘅人格化。
好多大自然嘅力量都會畀人攞嚟人格化，例如死亡就成日人格化做「手揸大鐮刀，生命終結嗰陣會嚟帶人類走」噉嘅形象。除咗噉，仲可以睇吓希臘神話嘅大地女神蓋亞，佢唔淨只係女神咁簡單，仲係大地呢樣嘢嘅人格化，同大地係一體嘅－當大地因為打仗而著嗮火嗰陣，蓋亞會「覺得痛」。

要留意嘅係，「掌管 XX 嘅神」同「XX 嘅人格化」係兩個唔同嘅概念。喺奇幻作品當中，「XX 嘅人格化」往往會被描繪成「XX 呢個概念本身」，就連「掌管 XX 嘅神」都要受制於「XX 嘅人格化」，例如著名廿世紀美國奇幻作品《睡魔》入面就有講到命運同死亡等宇宙力量嘅人格化，講到以下嘅對白：
原版英文：
"She is Death."
"Oh. You mean... She's the Goddess of Death, or the incarnation, or..."
"No. She is Death."
粵文翻譯：
「佢係死亡。」
「噢，你意思係話... 佢係死亡嘅女神，或者係化身，或者...」
「唔係，佢就係死亡。」

出名例子

希臘神話同羅馬神話裏面嗰啲天神，好多時都係某啲概念嘅人格化：除咗頭先提咗嘅蓋亞之外，亦可以睇吓作為黑夜嘅人格化嘅倪克斯或者作為勝利嘅人格化嘅尼姬... 呀噉。
煉金術傳統入面提到嘅元素精靈可以當係地水火風等元素嘅人格化。
死神係死亡嘅人格化，「著住黑色長袍、揸住大鐮刀嘅男人」噉嘅死亡形象，據講係喺中世紀後期嗰時開始有嘅。
自然之母作為大自然嘅人格化。
時間之父作為時間嘅人格化，時不時會同死亡嘅人格化一齊出現。
Boogeyman 有時會畀人視為恐懼嘅人格化。
Uncle Sam係美國呢個國家嘅人格化。
出身英倫嘅作家尼奧基文嘅黑暗奇幻作品《睡魔》，就有大量噉用人格化呢條橋。
2015 年彼思電影《玩轉腦朋友》原版英文入面，阿樂、阿愁、阿燥、阿憎、阿驚就係各自代表嗰種情緒嘅人格化。
2022 年夢工場奇幻片《無敵貓劍俠：8+1 條命》入面有提到其中一個角色係死亡嘅人格化，包括咗以下噉嘅對白：

神話
神祇
奇幻
吉祥物

攷

拎

Anthropomorphic Personification. TV Tropes，呢頁講啲人點樣喺創作品入面用「人格化」呢條橋。

神話生物
故仔
修辭手法
神話生物